
Színházi hagyomány a kortárs japán filmművészetben

A japán filmtörténettel foglalkozó szakértők számára közismert tény, hogy a japán film első évtizedeit a tradicionális színházi műfajok hatása formálta. Mind a nó, mind a kabuki és a dzsóruri bábszínház technikai és tematikai része megfigyelhető a második világháború előtt forgatott munkákon. Jogosan merül fel a kérdés: milyen mértékben maradhat fent a hagyomány inspiráló ereje abban a japán világban, ahol az elmúlt évtizedekben alapjaiban változtak meg a berögzült társadalmi normák?
 A dolgozat célja bebizonyítani, hogy a színházi hagyományhoz való visszafordulás, ha kisebb mértékben is, máig aktív része a japán filmrendezői szemléletnek. Az alapvető paradigmák, és néhány kisebb példa ismertetése után két ismert japán filmet (Sindó Kaneto Délutáni végrendeletét és Kitano Takesi Bábok című rendezését) elemzünk egy választott szemszögből – milyen részletekben fedezhető fel a színpadi művészet hatása. 
A különböző példákat színdarabokból kölcsönzött idézetek és a filmekből vett képanyag is illusztrálja.



